Viborger Samler, 1846-11-28
Spanien. Madrid, den 14de Novbr. Man forbereder sig til de nye Cortesvalg, i Madrid optræde Olozaga, Gomez og Evaristo San Miguel som Oppositionscandidater. - Man troede i Merida (i det spanske Estremadura) den 10de at høre en fjern Kanontorden. Man antog, at et Slag leveredes imellem den portugisiske Regjerings Tropper og Jnsurgenterne. Den 5te October og Eftermiddagen Kl. 2 1/2 tiltraadte Englænderen Hr. Charles George Green i Leipzig fra den derværende Gasberedningsanstalt sin 158de Luftreise. Den store, pæreformige Ballon, der har ham iveiret, havde 40 Fod i Gjennemsnit og var fyldt med Kulvandstofgas. J den lette, derved ophængte, smukt udstyrede Gondol havde den fortjenstfulde leipziger Districtslæge, Dr. Günz, hvem man har at takke for en ligesaa anskuelig som tiltrækkende Skildring af denne Vandring gjennem Luften, taget Plads. Ballonen Hævede sig under Musikkens Lyd og en talrig Tilskuermængdes lydelige Bifaldsraad snart til en Høide af 2000 Fod. Ved gjentagen Udkastning af Ballast, bestaaende af 140 Pd. vaad Sand, der var fordeelt i aabne Sække under Gondolens Sæder, blev Ballonens Stigkraft formeret. For at anstille Jagttagelser i de høiere Luftregioner, havde de Reisende medtaget et Barometer, et Thermometer, et Compas og et Kort overLeipzigs Omegn. Fugleperspectivet fra Ballonen af var høist interessant. Ballonen, dreven af en let Østenvind, fulgte det netop paa Jernbanen fra Leipzig til Halle frembrusende Dampvognstog, og holdt temmelig lige Skridt med dette. Begge Herrerne kunde tydelig bemærke Piben paa Dampmaskinen og Vognenes Rullen over Broerne paa Jernbanen. Mellem Landsbyerne Gohlis og Möckern, en halv Miil fra Leipzig, lode de, i en Høide af 2000 Fod, en Kattekilling, som indtil da havde sovet, svæve ned i den af Green construerede Faldskjærn, og Dyret naaede ogsaa velbeholdent Jorden. Udsigten blev med den tiltagende Høide stedse meere omfattende og storartet, man overskuede Saaldalen, Merseborg, Lützen og mange Hundrede mellemliggende Stæder. Da Barometret viste 4000 Fods Høide, omtrent i Egnen af Radefeld, lod Dr. Günz et lille Brev flagre ned. Først i en Høide af 7000 Fod, da Ballonen var trængt ind mellem Skplagene, sporede han, at Blodet trængte ham til Hovedet; ogsaa blev Kulden da følelig, endskjøndt Thermometret endnu viste 4 Grader under Nul. Luftspeilingen i disse taagefulde Regioner var mærkværdig: Ballonen, den udkastede Fangeline, Ankertouget o. s. v. syntes langt større end de virkelig vare. En gjentagen Udkasten af Sand bragte Luftskipperne nær til en Region, hvor Lysstraaler trængte gjennem Taagen, maaskee den yderste Høide af Taageverdenen. Ballonen lignede en mat oplyst Laterne af broget Glas, og Blikket efter Ventilen gjennem en 40 Fod høi Søile af lysnende Gas frembød blandt Skyerne et prægtigt SkuespeDen frembrydende Dæmring bestemte endelig Hr. Green til at vende tilbage til Jorden. Først langsomt, derpaa en Tidlang piilsnart, sank Luftskibet nedad, indtil man igjen kunde skjelne Vandløb og Marker, Huse og Træer. Den første levende Gjenstand, som de Reisende bemærkede under sig, var en ved en over den svævende Rovfugl opskræmmet Hare, der ved de pudseerligste Spring og Kredstoure tilkjendegav sin Angst; den anden Gjenstand var et Menneske, som de forgiæves opfordrede til at gribe den nedhængende Fangeline. Endelig lokkede det fjeldne Skuespil flere Mennesker til, der ved Linen neddroge Ballonen, indtil det nedkastede, 40 Pund svære Jernanker fuldkommen fastholdt den. Luftskipperne landede i Nærheden af Riddergodset Glesien, 4 Miil fra Leipzig. Hr. v. Wuthenau, Besidderen af Godset, førte dem, efterat han ved Landingen havde viist dem betydelige Tjenester, til sin Bolig, hvor de bleve modtagne med Musik, og i en udvalgt selskabelig Kreds ved det gjæstfrie Theebord gav den første Beretning om deres luftige Tog.